उन्होंने राष्ट्रति चुनाव से हटने की वजह राजनीतिक हिंसा और पक्षपातपूर्ण चुनाव को बताया और कहा कि इससे राष्ट्रपति रॉबर्ट मुगाबे
                  को फ़ायदा पहुँचाने की कोशिश की जा रही है.
               

चांगिरई ने कहा, "हमारी पार्टी मूवमेंट फ़ॉर डेमोक्रेटिक चेंज ने यह फ़ैसला किया है कि हम इस हिंसक और ग़ैर क़ानूनी चुनावी प्रक्रिया
                  में हिस्सा नहीं लेंगे."
               


उन्होंने संयुक्त राष्ट्र और अफ़्रीकी यूनियन से अपील की कि वे देश में नरसंहार रोकने की कोशिश करें. 
               

पहले दौर का चुनाव

राष्ट्रपति चुनाव के पहले चरण का मतदान 29 मार्च को हुआ था. आधिकारिक नतीजों के मुताबिक चांगिरई राष्ट्रपति रॉबर्ट मुगाबे से आगे
                  थे.
               




लेकिन ये बढ़त इतनी नहीं थी कि उन्हें विजेता घोषित किया जा सके. इसलिए दूसरे चरण का मतदान हो रहा है.

आधिकारिक नतीजों के मुताबिक़ चांगिरई को पहले दौर में 47.9 प्रतिशत मत हासिल हुए हैं जबकि राष्ट्रपति रॉबर्ट मुगाबे को 43.2 फ़ीसदी
                  वोट ही मिले. पहले दौर में ही जीत हासिल करने के लिए 50 फ़ीसदी से ज़्यादा मतों की आवश्यकता होती है.
               

चांगिरई ने पहले दौर के मतदान के दौरान भी गड़बड़ी की शिकायत की थी.

 \n\nउपरोक्त लेख के लिए मुझे एक अच्छा शीर्षक दें।
दूसरे दौर के चुनाव से हटे चांगिरई